Blot et enkelt år blev det til.

I en kortfattet meddelelse oplyser fodboldklubben Vendsyssel, at de ophæver aftalen med Ronnie Schwartz. 20 kampe og tre mål nåede den tidligere bomber at præstere i Vendsyssel, siden han kom til klubben forud for forårssæsonen 2022. Den 33-årige angriber blev hentet gratis i Charlton, hvor målene heller ikke væltede ind. I Vendsyssel har han i store dele af denne sæson kæmpet med spilletiden. Måtte sløjfe træning Under vinterens træningsopstart har han haltet efter fysisk, blandt andet grundet sygdom, og senest var angriberen også droppet til Vendsyssels træningslejr under sydlige himmelstrøg. Hvor fremtiden nu ligger, fremgår ikke af den ultrakorte meddelelse fra Vendsyssel. I den bedste danske række har han repræsenteret AaB, Randers FC, Brøndby, Esbjerg, Silkeborg og FC Midtjylland, hvor han sluttede som dansk mester og Superligatopscorer. Ulsted-knægten har også været forbi Frankrig, Norge og Charlton i England, inden han vendte hjem til Vrå og Vendsyssel.